[{"text_idx": "#000000", "text": "HafanLlywodraethuCyrff LlywodraethuPapurau llywodraethuCyrff CynghoriCysylltwch a\u0302 niCymraegEnglish"}, {"text_idx": "#000008", "text": "Bydd y buddsoddiad, fydd yn cael ei ledaenu dros bartneriaeth pum mlynedd rhwng Prifddinas-Ranbarth Caerdydd a FinTech Cymru, yn gweld y ddau sefydliad yn gweithio\u2019n agos i gyflenwi uchelgais Prifddinas-Ranbarth Caerdydd i helpu i sefydlu Cymru fel sector Technoleg Ariannol blaenllaw yn y Deyrnas Unedig."}, {"text_idx": "#000009", "text": "Fel rhan o\u2019i strategaeth gyffredinol, mae Prifddinas-Ranbarth Caerdydd wedi amlinellu o\u2019r blaen ei nod \u201cClystyrau Cystadleuol\u201d, sy\u2019n canolbwyntio ar fuddsoddi i ddatblygu ecosystemau cystadleuol, a arweinir gan arloesi mewn clystyrau blaenoriaethol. Technoleg Ariannol yw un o 5 clwstwr allweddol Prifddinas-Ranbarth Cymru, sydd hefyd yn cynnwys Lled-ddargludyddion Cyfansawdd, Diwydiannau Creadigol, Technoleg Feddygol, a Seiber."}, {"text_idx": "#000010", "text": "\u201cMae Llywodraeth y Deyrnas Unedig wedi buddsoddi \u00a3375 miliwn ym Mhrifddinas-Ranbarth Caerdydd i dyfu economi bywiog a modern ac i roi hwb i sgiliau a swyddi a\u0302 chyflogau da. Bydd y buddsoddiad neilltuol hwn yn helpu i sicrhau bod y rhanbarth yn dod yn ganolfan ragoriaeth yn y sector Technoleg Ariannol sy\u2019n cyflym dyfu, gyda\u2019r nod o greu 500 o swyddi dros y pum mlynedd nesaf."}, {"text_idx": "#000011", "text": "Dyma beth mae ffyniant bro yn ei olygu yn ymarferol \u2013 creu swyddi a chyfleoedd, lledaenu llewyrch, a chael effaith sylweddol ar fywydau pobl.\u201d"}, {"text_idx": "#000013", "text": "\u201cUchelgais hirdymor Prifddinas-Ranbarth Cymru yw adeiladu ar y sylfeini cadarn sy\u2019n bodoli eisoes gennym, a chreu clwstwr Technoleg Ariannol dan arweiniad y DU, yn ogystal a\u0302 sefydlu Prifddinas-Ranbarth Cymru fel arweinydd byd-eang yn y farchnadle yswiriant digidol."}, {"text_idx": "#000014", "text": "FinTech Cymru yw\u2019r union bartner cywir i helpu i gyflenwi\u2019r uchelgais hwn, a bydd y buddsoddiad diweddaraf hwn yn galluogi\u2019r sefydliad i ymateb i\u2019r cyfleoedd yn y farchnad hon sy\u2019n cyflym esblygu, yn ogystal a\u0302 helpu\u2019r clwstwr Technoleg Ariannol cyffredinol yng Nghymru i ddatblygu rhagor ar ei gyfeiriad strategol ei hun."}, {"text_idx": "#000015", "text": "Gobeithiwn hefyd y bydd hyn yn cyfrannu rhywfaint tuag at greu cronfa ddoniau benodedig, a gwella llwybrau sgiliau er mwyn sicrhau y gall busnesau Technoleg Ariannol recriwtio\u2019r sgiliau a\u2019r doniau y mae arnynt eu hangen i dyfu, yn ogystal a\u0302 denu mewnfuddsoddiad i\u2019r rhanbarth.\u201d"}, {"text_idx": "#000017", "text": "\u201cMae\u2019r sector Technoleg Ariannol yn symud yn anhygoel o gyflym, ac mae yna nifer o ranbarthau eraill yn y Deyrnas Unedig hefyd yn bwriadu cyflymu twf eu clystyrau Technoleg Ariannol, ac felly ni allwn orffwys ar ein rhwyfau."}, {"text_idx": "#000018", "text": "Mae\u2019r buddsoddiad hwn yn ein galluogi i adeiladu ar y sylfeini rydym wedi\u2019u gosod dros y 12 mis diwethaf, gan gyfnerthu Cymru fel Y lle i ddechrau, cynyddu a chyflymu busnesau Technoleg Ariannol arloesol, ac ychwanegu gwerth at economi Cymru."}, {"text_idx": "#000020", "text": "Nododd argymhellion Adolygiad Strategol FinTech (FSR) gan Ron Kalifa, a gyhoeddwyd yn 2021, Gymru fel un o\u2019r deg clwstwr Technoleg Ariannol uchaf yn y Deyrnas Unedig \u2013 sy\u2019n gyflawniad enfawr ynddo\u2019i hun \u2013 ond mae\u2019n rhaid inni beidio a\u0302 bod yn hunanfodlon tra bod cwmni\u0308au mawr eraill ym maes Technoleg Ariannol yn cryfhau.\u201d Parhaodd, \u201cBydd y buddsoddiad hwn gan Brifddinas-Ranbarth Caerdydd yn ein galluogi i ddatblygu rhagor ar ein strategaeth i ategu arloesedd, i greu swyddi a thwf economaidd.\u201d"}, {"text_idx": "#000021", "text": "Ac yntau wedi\u2019i sefydlu ym mis Gorffennaf 2019, mae FinTech Cymru eisoes wedi meithrin a chefnogi busnesau yng Nghymru, yn ogystal a\u0302 sefydlu cynllun i sefydlu Cymru fel grym allweddol yn y gymuned Technoleg Ariannol yn fyd-eang."}, {"text_idx": "#000024", "text": "Mae llwyddiannau diweddar yn cynnwys denu buddsoddiad, gan greu swyddi drwy\u2019r Ffowndri"}]